CELEX: 62018TN0343
Language: sk
Date: 2018-06-03 00:00:00
Title: Vec T-343/18: Žaloba podaná 3. júna 2018 – Tokin Corporation/Komisia

201808030762050752018/C 294/643432018TC29420180820SK01SKINFO_JUDICIAL20180603505011Vec T-343/18: Žaloba podaná 3. júna 2018 – Tokin Corporation/Komisia
 ---documentbreak--- C2942018SK5010120180603SK0064501501Žaloba podaná 3. júna 2018 – Tokin Corporation/Komisia
   (Vec T-343/18)2018/C 294/64Jazyk konania: angličtina
      Účastníci konania
   
   
      Žalobkyňa: Tokin Corporation (Sendai City, Japonsko) (v zastúpení: C. Thomas, T. Yuen a M. Perez, advokáti)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
            —
         
         
            zrušil článok 2 písm. f) rozhodnutia Komisie C(2018) 1768 final z 21. marca 2018 v rozsahu, v akom ukladá spoločnosti TOKIN Corporation spoločne a nerozdielne so spoločnosťou NEC Corporation pokutu vo výške 5036000 eur,
         
      
            —
         
         
            znížil výšku pokuty, ktorá bola podľa článku 2 písm. f) uvedeného rozhodnutia uložená spoločnosti TOKIN Corporation spoločne a nerozdielne so spoločnosťou NEC Corporation,
         
      
            —
         
         
            zrušil článok 2 písm. g) uvedeného rozhodnutia v rozsahu, v akom ukladá spoločnosti TOKIN Corporation pokutu vo výške 8814000 eur,
         
      
            —
         
         
            znížil výšku pokuty, ktorá bola podľa článku 2 písm. g) uvedeného rozhodnutia uložená spoločnosti TOKIN Corporation, a
         
      
            —
         
         
            uložil Komisii povinnosť nahradiť trovy konania, ktoré vznikli žalobkyni.
         
      
      Dôvody a hlavné tvrdenia
   
   Na podporu svojej žaloby žalobkyňa uvádza dva žalobné dôvody.
   
            1.
         
         
            Prvý žalobný dôvod založený na tom, že Komisia porušila článok 23 ods. 3 nariadenia č. 1/2003 (
                  1
               ) a zásadu rovnakého zaobchádzania tým, že pri určení hodnoty jej predajov vychádzala z rokov 2011 a 2012, ktoré považovala za referenčné obdobie.
         
      
            2.
         
         
            Druhý žalobný dôvod založený na tom, že Komisia porušila článok 23 ods. 3 nariadenia č. 1/2003 a zásadu osobnej zodpovednosti tým, že znížila základnú výšku pokuty z dôvodu poľahčujúcich okolností, namiesto zníženia koeficientu závažnosti, ktorý sa použil pri výpočte základnej výšky v súvislosti s aspektom porušenia, z ktorého bola žalobkyňa uznaná za zodpovednú.
         
      (
         1
      )	Nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 81 a 82 Zmluvy (Ú. v. ES L 1, 2003, s. 1; Mim. vyd. 08/001, s. 205).